**BIZONYOSSÁGOT NYÚJTÓ FÜGGETLEN JELENTÉS**

**A Társaság vezetése részére**

Megbízást kaptunk annak a vizsgálatára, hogy a *XY Társaság* (továbbiakban „Társaság”) az éves beszámolójának az EU által befogadott Nemzetközi Pénzügyi Beszámolási Standardok (továbbiakban “EU IFRS-ek”) szerinti összeállítására történő, *20X1 január 1*-i nappal tervezett áttéréshez a számvitelről szóló 2000. C. törvény (továbbiakban „számviteli törvény”) 114/C. § (6) bekezdésében meghatározott feltételeknek (továbbiakban „áttérés feltételei”) minden lényeges szempontból megfelelt-e, és arra, hogy erről kellő bizonyosságot nyújtó könyvvizsgálói jelentést bocsássunk ki.

**A vezetés felelőssége**

A vezetés felelős az éves beszámoló EU IFRS-ek szerinti összeállítására történő áttérés feltételeként a számviteli törvényben meghatározott előírásoknak való megfelelésért.

**A vizsgálat tárgya és annak kritériumai**

Vizsgálatunk tárgya a Társaság által a számviteli törvény 114/C. § (6) bekezdésében meghatározott, az IFRS áttérésre vonatkozó szabályoknak való megfelelés, azaz annak vizsgálata, hogy a Társaság

1. alkalmaz-e az IFRS-ek szerinti éves beszámolója összeállításához a számviteli törvény 10. § (6) bekezdése szerinti minősítéssel rendelkező személyt,
2. rendelkezik-e az IFRS-ek szerint összeállított és jóváhagyott számviteli politikával,
3. rendelkezik-e az áttérés éve előtti üzleti év első napjára vonatkozóan összeállított EU IFRS-ek szerinti mérleggel („IFRS nyitómérleg”).

**A mi felelősségünk**

A mi felelősségünk az elvégzett munkánk alapján jelentést tenni arról, hogy a Társaság teljesítette-e az áttérés feltételeit a számviteli törvény 114/C. § (6) bekezdésének megfelelően.

A megbízást a bizonyosságot nyújtó megbízásokra vonatkozó nemzetközi standardnak (“ISAE 3000 (Felülvizsgált)”) – „Múltbeli pénzügyi információk könyvvizsgálatán vagy átvilágításán kívüli, bizonyosságot nyújtó szolgáltatásokra szóló megbízások” – megfelelően hajtottuk végre. Ez a standard megköveteli, hogy a munkánkat úgy tervezzük meg és hajtsuk végre, hogy kellő bizonyosságot szerezzünk arról, hogy a Társaság minden lényeges vonatkozásban megfelel az éves beszámoló IFRS-ek szerinti összeállítására történő áttérés számviteli törvény 114/C. § (6) bekezdésében meghatározott feltételeinek.

Alkalmazzuk a nemzetközi minőségellenőrzési standarddal (ISQC 1) minden tekintetben megegyező 1. témaszámú magyar nemzeti standard –„Minőség-ellenőrzés a pénzügyi kimutatások könyvvizsgálatával és átvilágításával, valamint az egyéb bizonyosságot nyújtó és kapcsolódó szolgáltatási megbízások végrehajtásával foglalkozó társaságok esetében”- előírásait és ennek megfelelően átfogó minőségellenőrzései rendszert tartunk fenn, beleértve az etikai követelményeknek, szakmai standardoknak és a vonatkozó jogi és szabályozási előírásoknak megfelelő, dokumentált politikákat és eljárásokat.

Megfelelünk a tisztesség, objektivitás, szakmai hozzáértés és megfelelő gondosság, titoktartás és hivatáshoz méltó magatartás alapelvein nyugvó, a Magyarországon hatályos jogszabályokban és a Magyar Könyvvizsgálói Kamara „A könyvvizsgálói hivatás magatartási (etikai) szabályairól és a fegyelmi eljárásról szóló szabályzata”-ban, valamint az ezekben nem rendezett kérdések tekintetében a Könyvvizsgálók Nemzetközi Etikai Standardok Testülete által kiadott „Nemzetközi Etikai Kódex kamarai tag könyvvizsgálóknak (a Nemzetközi Függetlenségi Standardokkal egybefoglalva)” című kézikönyvében  (az „IESBA Kódex”-ben) foglaltaknak, és megfelelünk az ugyanezen normákban szereplő további etikai előírásoknak is..

**Az elvégzett munka összefoglalása**

Munkánk keretében az alábbi eljárásokat végeztük el:

1. Nyilvánosan elérhető adatbázisok alapján megvizsgáltuk, hogy az EU IFRS-ek szerinti éves beszámoló elkészítésére a Társaság által kijelölt személy
* IFRS regisztrálási szakterületen szerepel-e könyvviteli szolgáltatást végzőknek a számviteli törvény által előírt és a Pénzügyminisztérium által közzétett nyilvántartásában, vagy
* IFRS minősítéssel rendelkező kamarai tag könyvvizsgáló-e.
1. Megvizsgáltuk, hogy a Társaság által kidolgozott és megfelelő személyek által jóváhagyott *20X1. hónap nap* keltezésű számviteli politika összhangban van-e az EU IFRS-ek előírásaival.
2. Megvizsgáltuk, hogy a Társaság elkészítette-e a *20X0. január 1*-i, azaz az áttérés éve előtti üzleti év első napjára vonatkozó mérleget a Társaság fent hivatkozott EU IFRS-ek szerinti számviteli politikájának megfelelően.

Meggyőződésünk, hogy a megszerzett bizonyíték elegendő és megfelelő alapot nyújt a következtetésünk megadásához.

**Következtetés**

Véleményünk szerint a Társaság minden lényeges vonatkozásban megfelel a számviteli törvény 114/C. § (6) bekezdésében meghatározott IFRS áttérés feltételeinek.

**Egyéb kérdések**

A Társaság EU IFRS-ek szerinti számviteli politikája, valamint a *20X0. január 1-i* IFRS nyitómérlege a jelentésünk kiadásakor hatályos, az EU által befogadott Nemzetközi Pénzügyi Beszámolási Standardok figyelembe vételével kerültek összeállításra. Ebből következően az általunk vizsgált EU IFRS-ek szerinti számviteli politika és IFRS nyitómérleg eltérhet attól, amelyet a Társaság a *20X1. december 31-i*, EU IFRS-ek szerinti éves beszámolója összeállításakor alkalmazni fog. Következtetésünket nem minősítjük ennek a kérdésnek a vonatkozásában.

**Felhasználhatóság és közreadás korlátozása**

A jelen bizonyosságot nyújtó független jelentés kizárólag a Társaság illetve a Nemzeti Adó- és Vámhivatal és a Központi Statisztikai Hivatal, *[ha releváns] valamint a Magyar Nemzeti Bank[[1]](#footnote-1)* felhasználására készült, és kizárólag azzal a céllal, hogy a Nemzeti Adó- és Vámhivatal és a Központi Statisztikai Hivatal, *[ha releváns] valamint a Magyar Nemzeti Bank* megítélje, hogy a Társaság megfelelően felkészült-e az IFRS-ek szerint készített egyedi beszámolóra való átállásra, ahogy azt a számviteli törvény 114/C. § (6) bekezdése előírja. Ezen jelentés a fentieken kívül semmilyen más célra nem használható fel, és semmilyen más fél tudomására nem hozható.

Hely, dátum

Könyvvizsgáló cég képviselőjének aláírása[[2]](#footnote-2) Kamarai tag könyvvizsgáló aláírása

Képviseletre jogosult neve: Könyvvizsgáló neve:

Könyvvizsgáló társaság neve: Kamarai nyilvántartási száma:

Könyvvizsgáló társaság székhelye:

Kamarai nyilvántartási száma:

1. A Társaság tekintetében nem releváns hatóság neve törlendő! [↑](#footnote-ref-1)
2. Egyéni könyvvizsgáló esetén csak a jobb oldali oszlop szerepeltetendő: a könyvvizsgáló neve, aláírása, kamarai nyilvántartási száma [↑](#footnote-ref-2)